Hørsholm

Hørsholm on kolmen kunnan alueelle ulottuva taajama Tanskassa, Juutinrauman rannalla. Vuonna 2018 siellä oli 47 489 asukasta, joista 24 507 Hørsholmin kunnassa, 10 220 Fredensborgin kunnassa ja 12 762 Rudersdalin kunnassa.

Hørsholm sijaitsee noin 25 km Kööpenhaminasta pohjoiseen. Luonto, meri ja lyhyt matka pääkaupunkiin ovat houkutelleet sinne varakkaita asukkaita.

Kaupunki alkoi kehittyä Kristian VII:n rakennuttaman Hirschholmin linnan ympärille, Palatsi on purettu, mutta sen puutarhat ovat nyt puistona.

Hørsholmin arboretumissa on yli 2 000 lajia pensaita ja puita - enemmän kuin missään muualla Tanskassa. Arboretumia ylläpitää Kööpenhaminan yliopisto.

Lähteet 

Tanskan kaupungit
Tanskan kuntien keskustaajamat